Rikunarita-ORG/Wikinium huggingface dataset:
# Bloavezhioù 1860

### Darvoudoù

* Frañs : Eil Impalaeriezh
* Stadoù-Unanet : Brezel an Disrannañ
* Japan : fin zo d'ar marevezh Edo, deroù ar Marevezh Meiji

### Tud dibar

* Napoleon III

### Ijinadennoù, kavadennoù, degasadennoù

Roll ijinadennoù ar bloavezhioù 1860

* Pellgomz Antonio Meucci
# Yann-Baol II

| Yann-Baol II Pab an Iliz katolik roman |
| --- |
|  Yann-Baol II e 1980 |
| *Totus tuus ego sum, Maria* "Deoc'h holl ez on, Mari"' |
|  |
| Ganedigezh
 | 18 a viz Mae 1920 e Wadowice,  Polonia
 |
| Dilennet da bab
 | 16 a viz Here 1978 (58 vloaz)
 |
| Tronidigezh
 | 22 a viz Here 1978
 |
| Dibenn e baboni
 | 2 a viz Ebrel 2005 (84 bloaz)  Vatikan
 |
| En e raok
 | Yann-Baol Iañ |
| War e lerc'h
 | Benead XVI
 |
| Roll ar bibien : kronologiezh · hervez al lizherenneg |
| kemmañ  |

**Yann-Baol II** (*Ioannes Paulus II* e latin), **Karol Józef Wojtyła** ([ˈkaɾɔl ˈjuzεf vɔi̯ˈtɨwa]) eus e anv sivil, ganet e Wadowice e Polonia d'an 18 a viz Mae 1920 ha marvet er Vatikan d'an 2 a viz Ebrel 2005, a voe 264vet pab an Iliz katolik adalek 1978 betek e varv, da lavaret eo e-pad 26 bloavezh ha 173 devezh.

Kentañ pab polonat ha kentañ pab na oa ket italian abaoe 445 bloaz. Santelaat a reas muioc'h a dud eget ar bibien a oa bet araozañ. An hirañ ren en deus bet abaoe hini Pi IX (1846-1878) hag an eil hirañ ren. A-bouez e voe e roll e diwezh ar gomunouriezh e Reter Europa. Dalc'het ez eus bet soñj anezhañ evel "Pab ar yaouankiz" hag evel ar "pab pirc'hirin" gant ar gristenien abalamour d'e veajoù e 129 bro. D'ar 1añ a viz Mae 2011 e voe gwenvidikaet gant ar pab Benead XVI, ha lakaet eo bet war roll ar sent e 2014 gant ar pab Frañsez.

## Yann-Baol II e Breizh

D'an 20 a viz Gwenholon 1996 e teuas da Santez-Anna-Wened, e Breizh. Kentañ gwech e oa d'ur pab dont da Vreizh.

Peulvanig pirc'hinaj Yann-Baol II.

|  |  |  |
| --- | --- | --- |
| En e raok **Yann-Baol I** |
Yann-Baol II Pab | War e lerc'h **Benead XVI** |
# George Michael

**George Michael**, luc'hskeudennet e Nisa e miz Gwengolo 2011.
**George Michael**, bet ganet **Georgios Kyriacos Panayiotou** (Γεώργιος Κυριάκος Παναγιώτου) d'ar 25 a viz Mezheven 1963 e Londrez (Bro-Saoz) hag aet d'an Anaon d'ar 25 a viz Kerzu 2016 e Goring-on-Thames (Oxfordshire, Bro-Saoz), a oa ur c'haner-sonaozer ha produour saoz.

Kroget e oa George Michael gant ar c'han evel ezel eus an daouad Wham! met brudet eo chomet evit e labour er bloavezhioù 1980 ha 1990, gant kanaouennoù evel *Last Christmas* pe *Wake Me Up Before You Go-Go*, ha pladennoù evel *Faith* (1987) pe *Listen Without Prejudice Vol. 1* (1990). George Michael en doa bet gwerzhet ouzhpenn 100 milion a bladennoù dre ar bed holl. E gentañ albom, *Faith* (1987), a oa bet gwerzhet tro da 20 milion a skouerennoù anezhañ.

Mintin abred d'ar 25 a viz Kerzu 2016 e voe adkavet George Michael marv e e wele d'an oad a 53 bloaz. Ne ouzer ket gwall vat gant petra eo marvet.

## Yaouankiz

Georgios Kyriacos Panayiotou a oa bet ganet e East Finchley, Londrez d'ar 25 a viz Mezheven 1963. An tad, Kyriacos Panayiotou, a oa ur pretiour a orin Gresianek-Chipriek a oa deuet da vevañ e Londrez er bloavezhioù 1950 hag a gemmas e anv gant ar stumm Jack Panos. Mamm George Michael, Lesley Angold (ganet Harrison; 1937–1997), a oa ur gorollerez Saoz. George Michael a dremenas darn e vugaleaj e Kingsbury, Londrez, e ti e dud bet prenet nebeut amzer goude ma voe-eñ ganet. Skoliataet e oa bet e Kingsbury High School. Div c'hoar henañ a oa dezhañ Yioda ha Melanie.

Pa oa oadet a zek vloaz ar familh a dilojas betek Radlett, Hertfordshire. Eno e voe skoliataet George Michael er Bushey Meads School er gêriadenn nepell Bushey. Eno e kejas gant Andrew Ridgeley a zeuas da vezañ e gamalad ha gant an amzer an eil ezel d'an duo Wham!. An daou gañfard o devoa ar memes c'hoant da zont da vezañ sonerien a vicher. George Michael a grogas gant seniñ e metro Londrez gant kanaouennoù evel "'39" gant Queen. Kroget e voe da vezañ un DJ goude-se, o c'hoari e boestoù-noz pe skolioù tro-dro Bushey, Stanmore, pe Watford. Goude-se e voe ezel eus ur strollad berrbad ska the Executive, gant e gamalad Ridgeley, Paul Ridgeley ar vreur, Andrew Leaver, ha David Mortimer (anavezet goude-se evel David Austin).

## Liammoù diavez

* Lec'hienn ofisiel George Michael
# Lost

Paun o tispakañ e lost
Leon bihan o c'hoari gant lost e vamm
Un arm eo lost ar grug
Al **lost** zo un ezel e penn a-dreñv korf loened zo: lavaret e vez neuze ez int *lostek*. Eus al loened *dilost* e vez lavaret ivez ez int *besk*.

## Lennegezh

* Fablenn *al louarn besk*, gant Jean de La Fontaine ha *Paotr Treoure*.

## Gerioù kar

* lostig
* lost-kazh
* lost-kog
* lost-louarn
* lost-marc'h
* dilost-hañv
# Robert De Niro

|  |
| --- |
|
Robert De Niro |
|  |
| De Niro e Festival Cannes e 2006 |
|

---

 |
| Ganedigezh | 17 a viz Eost 1943 Manhattan, New York |
| Broadelezh |  Stadoù-Unanet,  Italia |
| Micher(ioù) | aktour produour filmaozer |
| Filmoù brudet | *The Godfather Part II* *Taxi Driver* *The Deer Hunter* *Raging Bull* *Once Upon a Time in America* *The Untouchables* *Goodfellas* *Casino* *Heat* |
| Pried(où) | Diahnne Abbott etre 1976 ha 1988 Grace Hightower etre 1997 ha 2018 |
| IMDB |  |

**Robert Anthony De Niro**  ganet d'ar 17 a viz Eost 1943 e New York, zo un aktour stadunanat hag italian ; rener ha produour filmoù eo ivez.

Bez' e voe dibabet evit roll Vito Corleone yaouank e 1974 er film *The Godfather Lodenn II*, ha gounezet en devoe priz an Academy Award evit ar gwellañ eil rol.

Labouret en deus abaoe pell amzer gant ar sevener filmoù Martin Scorsese ; gant unan eus e filmoù e voe enoret gant an Academy Award for Best Actor evit e daolennadur eus Jake La Motta e 1980 er film *Raging Bull*.

C'hoariet en deus e kalz filmoù all evel *Brazil* e 1985 ha *Machete* e 2010.
# K-pop

K-pop

musical scene, Issevenadur, seurt sonerezh| Iskevrennad eus | A-pop, music of South Korea  |
| Deiziad krouiñ | 1990  |
| Anv er yezh orin | 케이팝  |
| Bro orin | Korea ar Su  |
| Hashtag | kpop, kpop2  |
| Trezalc'her | WikiProject Korean Entertainment  |
| Pleustret gant | Korean idol  |
| Fandom | K-pop fans  |

  Eus Wikidata
**K-pop** (koreaneg : 케이팝 /keɪ pɔp/), berradur eus *Korean POPular music* zo un doare sonerezh poblek a orin eus Sukorea.

Deuet eo war wel er bloavezhioù 1990 evel un issevenadur yaouankiz, gant sonerien gorean o kemer awen diwar sonerezh dance, hip-hop, R&B hag ar rock. Hiziv-an-deiz ar ger K-pop a vez implijet evit ober anv eus sonerezh gant idoloù yaouankiz, strolladoù merc'hed ha boy bands, hag a implij kalz ar c'hehentiñ dre gwelet hag obererezhioù arzel (dañs, kan...).

Un doare pop eo, a vez diazezet war sonioù labouret-tre hag ur c'hemmesk sevenadurel.

## Notennoù ha daveennoù
# Banniel Bro-Skos

**Krogit e-barzh !**
Un danvez pennad eo ar pennad-mañ ha labour zo d'ober c'hoazh a-raok e beurechuiñ.
Gallout a rit skoazellañ Wikipedia dre glokaat anezhañ.

Banniel Bro-Skos
Ur banniel kozh-tre eo **banniel Bro-Skos**, a vez lakaet gant lod da sevel d'an IXvet kantved. Glas eo ar foñs gant ur groaz Sant Andrev wenn eo (sant Andrev eo sant-paeron Bro-Skos). Hervez gourc'hemenn Parlamant Bro-Skos eo Pantone 300C an arliv resis eus ar glaz-se.

Adkavout a reer tresadenn banniel Skos war Banniel ar Rouantelezh-Unanet.
# Frank Cadogan Cowper

**Frank Cadogan Cowper** (16 a viz Here 1877 e Wicken, Northamptonshire- 17 a viz Du 1958)
 a oa un arzour saoz. Graet e vez anezhañ an arzour rakrafaelour diwezhañ. Gant dourlivaj koulz hag eoullivaj e laboure. Skeudennoù a savas ivez da skeudennaouiñ *The Imperial Shakespeare* gant Sir Sidney Lee.

Cowper a studias e skol-arzoù *St John's Wood* e 1896 ha goude-se er *Royal Academy School* etre 1897 ha 1902. E 1899 e voe diskouezet e oberennoù er Royal Academy, ha berzh a reas e 1901 gant e oberenn *An Aristocrat answering the Summons to Execution, Paris 1791*. E 1902 e teskas e-pad 6 miz gant Edwin Austin Abbey ha goude-se ez eas da Italia.
E 1910 e kenlabouras gant Byam Shaw, Ernest Board ha Henry Arthur Payne hag e savjont ul livadur ouzh mogerioù palez Westminster.

A-feur ma kemme giz arzoù e cheñchas ivez arz Cowper : muioc'h a boltredoù a savas, met kenderc'hel a reas memes tra da livañ oberennoù a denne d'an istor ha d'al lennegezh.

Goude-se e kuitaas Londrez hag ez eas da Gloucestershire. E livadur anvet *The Ugly Duckling* a voe dilennet da livadur plijusañ gant gweladennerien Cheltenham Art Gallery & Museum e 2005.

Ezel e voe eus *Royal Watercolour Society* (kevredet e 1904, ezel azalek 1911) hag eus *Royal Academy* (kevredet e 1907, ezel azalek 1934).

## Liammoù diavaez

* ArtRenewal.org Oberennoù Cowper
* E vuhez
# Suis

|  |
| --- |
| Schweizerische Eidgenossenschaft (de) Confédération suisse (fr) Confederazione Svizzera (it) Confederaziun svizra (rm) Confoederatio Helvetica (CH) (la)Kengevredad Suis** |
|

|  |  |
| --- | --- |
|  |  |
| Banniel | Skoed Suis |

 |
| Ger-stur : *Unus pro omnibus, omnes pro uno* ("Unan evit an holl, an holl evit unan") |
| Lec'hiadur Suis |
| Kêr-benn | Bern |
| Kêr vrasañ | Zürich |
| Yezh(où) ofisiel | alamaneg, galleg, italianeg, romañcheg (broadel) |
| **Gouarnamant** | stad kevredel |
|  - Prezidant | Karin Keller-Sutter |
| Gorread |
|  - Hollad | 41 285 km² (132) |
|  - Dour (%) | 3,7% |
| Poblañs |
|  - istimadur 2025 | 9.060.598 () |
|  - Stankter | 207/km² (21vet) |
| PDK (PGP) | 2008 (istimadur) |
|  - Hollad | $313 a viliardoù (38vet) |
|  - Keidenn | $500 a viliardoù (21vet) |
| **FDD**  (7vet) | 2005 (uhel) ([[Roll ar broioù hervez Feur an Diorroadur Denel|]]) |
| Moneiz | lur suis (`CHF`) |
| Gwerzhid-eur | (UTC) |
| Kod kenrouedad | .ch |
| Kod pellgomz | +41 |

Ur stad eus Europa eo **Suis** (en alamaneg Schweiz, e galleg Suisse, en italianeg Svizzera, e romañcheg Svizra) a zo ur vro eus kreiz-kornaoueg Europa gant Alamagn, Frañs, Italia, Aostria ha Liechtenstein en-dro dezhi. Gant hec'h anv latin Helvetia e vez graet ivez. Bern eo he c'hêr-benn.

## Douaroniezh

Rannet eo Bro-Suis e tri zakad meur : menezeg ar Jura, Uhelgompezenn Bro-Suis hag an Alpoù suis. An uhelgompezenn eo an hini stankañ war dachenn ar boblañs hag an armerzh.

## Istor

*Sellout ouzh ar pennad istor Suis.*

Savet e oa Kengevread Bro-Suis d'ar 1añ a viz Eost 1291. An deiz-mañ eo a zo lidet evel deiz ar vro diwar neuze. Techet eo bet Suis da chom neptu en istor, n'he deus ket ezelet d'an ABU nemet e 2002.

## Politikerezh ha melestradurezh

*Gwelout ar pennad kantonioù Suis.*

Ur c'hevread a gantonioù eo abaoe 1848. E 26 kanton eo rannet ar vro hiziv hon deiz.

## Aozadurioù etrebroadel

Sez meur a aozadur etrebroadel he deus : Poellgor Etrebroadel ar Groaz Ruz, eil brasañ sez Aozadur ar Broadoù Unanet goude New York, Ofis ar Broadoù Unanet e Geneva, Bank ar Paeamantoù Etrebroadel hag ar Poellgor Olimpek Etrebroadel.

Ezel eo Suis eus an Takad Schengen hag eus Kevredigezh Frankeskemm Europa, n'eo ket nag eus Unaniezh Europa nag eus Takad Armerzhel Europa avat.

## Renk Suis er bed

Evit an "neveziñ" e oa Suis da gentañ er bed e 2012 ha 2013 hervez skol-veur Cornell (USA), Insead (Frañs) hag Aozadur bedel ar perc'hennañ spered.

## Liammoù diavaez

* Diwar-benn skouer Suis evit Europa.

## Notennoù ha daveennoù
# Hudson (stêr)

New York gwelet eus ar stêr Hudson
An **Hudson** a zo ur stêr e reter SUA, 507 km hed dezhi, o redek dreist-holl e Stad New York. Dispartiañ a ra ul lodenn eus Stad New York diouzh unan eus Stad New Jersey.

Eienañ a ra ent-ofisiel e menezioù Adirondacks hag e gwirionez en norzh da dTahawus. Aberiñ a ra er Meurvor Atlantel.

Anvet e voe war lerc'h an ergerzher saoz Henry Hudson (war dro 1565-1611) hag a veaje evit ar Proviñsoù-Unanet hag a ergerzhas ar stêr e 1609.
# Tandoor

Un **tandoor** a zo ur seurt forn graet gant pri poazh, stumm ur bezel dezhi, ha sanket en douar peurliesañ. Implijet e vez er rann eus keginerezh India anvet tandoori. Kavet e vez er Panjab dreist-holl.
Bouetet e vez an tan e-pad meur a eurvezh betek ma teufe ar bordoù da vezañ tomm a-walc'h ha neuze e vez poazhet ar boued e-barzh.

## Boued tandoor

### Kig-yar tikka

Kig-yar Tikka
Kig-yar Tandoori
### Kig-yar tandoori

Gwelout : kig-yar tandoori

## Liammoù diavaez

* (en) Sekredoù-kegin tandoori
* (en) Sekredoù-kegin: penaos fardañ kig-yar tandoori
* (it) Penaos e vez savet ar forn
# Aozadur Bedel ar C'henwerzh

Kartenn ar broioù ezel eus ABK
Krouet eo bet **Aozadur Bedel ar C'henwerzh** (ABK; saozneg: *World Trade Organization*, WTO; galleg: *Organisation mondiale du commerce* OMC; spagnoleg: *Organización Mundial del Comercio*, OMC) d'ar 1añ a viz Genver 1995.

Ar sez a zo e Geneva e bro Suis.

Ar yezhoù ofisiel eo ar saozneg, ar galleg hag ar c'hastilhaneg.

Ur budged a 180 milion a lurioù suis a oa e 2008 (163 milion USD).

153 stad a zo ezel eus an aozadur.

Ar rener meur a oa ar Gall Pascal Lamy etre 2005 ha 2013, ar Brazilian Roberto Azevêdo etre 2013 ha 2020 hag an Nigerianez Ngozi Okonjo-Iweala abaoe 2021.

Aozadur bedel ar c'henwerzh a zo un aozadur etrevroadel a zo e karg lakaat ar reolennoù evit ar c'henwerzh etrevroadel etre ar stadoù. E-kreiz an aozadur ez eus Emglevioù ABK, kevretaet ha sinet gant al lodenn vrasañ eus ar galloudoù kenwerzhel er bed. Ar pal a zo sikour ar broduerien marc'hadourezh ha servijoù, an ezporzhierien hag an emporzherien da gas o labour da benn, dre skarzhañ ar skoilhoù d'an eskemm-dieub.

Ar c'helc'hiad a vez kevraouet gant ABK abaoe 2001 eo Kelc'hiad Doha.

Zoken ma n'eo ket ABK ul lodenn eus ABU ez eus darempredoù strizh etrezo.

## Liammoù diavaez

* Lec'hienn ofisiel.
# Titouriñ milourel

Titouriñ vilourel

| Iskevrennad eus | spierezh, obererezhioù titouriñ, Q97662530  |

  Eus Wikidata
Graet e vez **Titouriñ vilourel** eus un obererezh a implij an dastumañ hag analizañ titouroù evit gellet sikour ar pennoù-bras da sevel kadoniezhoù hag ober choazoù. Ar pal-se a vez tizhet gant an titouriñ vilourel en ur implij doareoù lies da gavour titouroù. An titouriñ vilourel a vez suj d'ar pennoù bras eus al lu ha klask a ra tizhout palioù kefridioù embannet ganto. Evit kaout un dielfennañ eus an titouroù lies, penn an titouriñ a rank reiñ sklaer ar palioù da dizhañ, ar pezh a vo kemeret e kont en holl pazennoù.

Tachennoù labour an titouriñ lu a zo lies evel tachenn un oberiadur, titouriñ war enebourien, kevredidi pe nerzhioù neutral, poblañs trevour un dachenn lec'h ma vo pe a vez oberiadurioù brezel, ha lec'hioù all gwelet evel dedennus. Ar c'hefridioù titouriñ a vez graet war meur a live, eus reoù strategel pe kadoniel, e mareadoù peoc'hus, mareadoù a wel ur brezel o tont, hag e-kerzh ur maread stourm pe brezel ivez.
# Gwallerezh reizhañ

Ar **gwallerezh reizhañ** zo ur gwallober ha torfed dre gasoni implijet gant torfedourien e broioù zo ma vez gwallet lesbianezed evit o fareañ pe o reizhañ, a-hervez, diouzh o heñvelrevelezh. Ar skouer gentañ a zo bet brudet eo hini ar velldroaderez Eudy Simelane, gwallet ha lazhet e Suafrika. A-wechoù e vez arsailhet tud hag a zifenn an heñvelridi.

Torfedoù heñvel zo bet graet e broioù all ivez, evel e Tailand, Zimbabwe, Ecuador, Ouganda.

## Notennoù
# Douala

Porzh Douala
**Douala** eo kêr vrasañ ha kêr-benn ekonomikel Kameroun. Ur porzh-mor bras eo e foñs Pleg-mor Ginea. 2 446 945 a dud a oa o chom eno e 2011.

## Liammoù diavaez
# Amadou Toumani Touré

Toure (2010)
**Amadou Toumani Touré** (ganet d'ar 4 a viz Du 1948 e Mopti) zo ur soudard hag ur politikour malian, bet prezidant ar vro etre 2002 ha 2012.

Kemer a reas perzh en taol-Stad ouzh Moussa Traoré e Meurzh 1991 hag e penn ar Stad e voe betek dilennadegoù 1992 gounezet gant Alpha Oumar Konaré. Dre ma roas ar galloud digudenn d'ar prezidant nevez e voe lesanvet *Soudard an Demokratelezh*. Kuitaet en deus an arme e Gwengolo 2001 ha lakaet e anv e dilennadegoù 2002. Deuet eo da vezañ prezidant Mali d'an 8 a viz Even 2002. Addilennet eo bet e 2007.

Diouzh noz an 21-22 a viz Meurzh 2012 e voe kaset un taol-Stad gant soudarded, ar c'habiten Amadou Haya Sanogo en o fenn, abalamour, hervezo, d'an doare ma veze meret an emsavadeg touareg e norzh ar vro. D'an 8 a viz Ebrel 2012 e ro e zilez evit ma vo kendalc'het gant an "urzh vonreizhel" ha d'an 21 ec'h a en harlu da Senegal.
# Republik Arab Yemen

Lec'hiadur Republik Arab Yemen
**Republik Arab Yemen** (en arabeg : الجمهوريّة العربية اليمنية, *al-Jamhūrīyah al-`Arabīyah al-Yamanīyah*), a veze graet **Norzhyemen** pe **Yemen an Norzh** anezhi alies, a oa ur stad savet e 1962 hag aet da get e 1990 pa unanas gant Republik Demokratel ha Poblel Yemen evit ober Republik Yemen. Mont a rae d'ober al lodenn walarn eus ar vro-mañ. Kemer a rae lec'h Rouantelezh Yemen a badas eus 1918 da 1962, pa voe diskaret ar rouantelezh gant naserourien. Sana'a e oa ar gêr-benn.
# Kuzul da C'hortoz ar Su

Kuzul da C'hortoz ar Su

lu amreoliek, separatist movement, aozadur armet| Deiziad krouiñ | 4 Mae 2017  |
| Anv | Συμβούλιο Μετάβασης του Νότου  |
| Anv ofisiel | الْمَجْلِسُ الْاِنْتِقَالِي الْجَنُوبِيُّ  |
| Anv er yezh orin | الْمَجْلِسُ الْاِنْتِقَالِي الْجَنُوبِيُّ  |
| Brezel | Camp Takeover Operation  |
| Stad | Yemen  |
| Sez sokial | Aden  |
| Deiziad divodañ | 9 Genver 2026  |
| Lec'hienn ofisiel |   |

  Eus Wikidata
Brezel diabarzh Yemen d'ar 4 a viz Ebrel 2018
- ██ Renet gant Kuzul Uhel Reveulzier Houthis

- ██ Renet gant Gouarnamant Hadi ha gant kevredad Arabia Saoudat

- ██ Renet gant Kuzul Su da C'hortoz

- ██ Renet gant an Islamourien Ansar al-Sharia, Al-Qaeda el ledenez arabiat hag ar Stad Islamek

**Kuzul Su da C'hortoz** (saozneg: *Southern Transitional Council*; arabeg: المجلس الانتقالي الجنوبي‎ al-Majlis al-Intiqālī l-Janūbiyy) a oa ur strollad disrannour eus Yemen. 26 ezel a oa en aozadur gant pemp gouarnour eus pemp gouarnelezh e su Yemen ha daou vinistrerezh gouarnamant all.

Logo ar C'huzul Su da C'hortoz etre Mae hag Eost 2017
Savet e oa bet an aozadur gant ul luskad anvet al Luskad kreizsteizat (al-Ḥirāk al-Janūbiyy pe al-Hirak al-Janoubi). Savet e oa bet al luskad, Luskad kreizsteizat, e 2007, e fin kannad ar prezidant Ali Abdullah Saleh. Palioù diazez an aozadur a oa da labourat ha difenn mennozh disrann su Yemen diouzh ar peurrest eus ar vro (evel ma oa betek 1990).

Disklêriet d'an 11 a viz Mae 2017, e-penn ar C'huzul e oa gouarnour Aden, Aidarus al-Zoubaidi, gant ar post prezidant. Ur besprezidant a oa, Hani Bin Breik.

Aotreet e oa bet krouidigezh ar C'huzul ur sizhun a-raok an 11 a viz Mae goude disklêriadur Aden a oa bet disoc'h manifestadegoù evit harpañ al-Zoubaidi goude ma vefe skarzhet eus e bost a gouarnour. Ar C'huzul Su da C'hortoz a embann bezañ mestr war darn Su Yemen. Lod izili ar strollad a zo bet gouarnourien Dhale, Shabwah, Hadhramaut, Lahij, Socotra, ha gouarnamant Al Mahrah. Embann a ra kaout un nebeud eus tiriadoù e gouarnamantoù Abyan hag Aden.

E miz Genver 2026, goude un argadenn c'hwitet a-enep ar gouarnamant yemenat, Kuzul da c'hortoz ar su en deus kollet an darn eus an tiriadoù a oa suj d'e nerzhioù, betek e gêr-benn Aden. Dre-se, penn an STC Zoubaidi a zo tec'het d'an Emirelezhioù Arab Unanet an izili a oa chomet e Riyadh o doa embannet e roent lamm d'ar Ch'uzul da c'hortoz. The group's dissolution was announced on 9 January, although the announcement was rejected by its spokesman on that same day.

## Liammoù diavaez

* Lec'hienn ofisiel ar C'huzul Su da C'hortoz

## Notennoù ha daveennoù